Fa nako e ntse e ya, barongwa ba ba oketsegileng ba ne ba goroga. Malatsi a le mabedi Trujillo a sena go bolawa, William Dingman wa tlelase ya ntlha ya Gileade le mosadi wa gagwe Estelle, mmogo le Thelma Critz le Flossie Coroneos, ba ile ba romelwa mo Dominican Republic ba tswa kwa Puerto Rico. William o ne a re: “Fa re goroga go ne go na le dikhuduego e bile go na le masole gongwe le gongwe. Go ne go na le poifo ya gore puso e tla menolwa, ka jalo masole a ne a phuruphutsa mongwe le mongwe mo tseleng. Re ne ra emisiwa ka makgetlonyana gore dithoto tsa rona di phuruphutsiwe. Go ne ga ntshiwa sengwe le sengwe mo disutukheising tsa rona, tota le dilwana tse dinnye thata.” E ne e le kgwetlho go rera mo maemong a a sa iketlang a sepolotiki. Meneelo ya madi, dibenyane kgotsa dilo tse dingwe tse di tlhwatlhwakgolo. Romela lekwalo le le tlhalosang gore madi ao kgotsa dilwana tseo o di ntsha e le moneelo.